શક્તિએ જણાવ્યું કે, "મારી સૌથી પહેલી નોકરી એક ડેટા સેન્ટરમાં સિસ્ટમ એડમિન તરીકેની હતી. જેમાં મને દર મહિને રૂ. 1 હજાર મળતા હતા. પરંતુ નોકરીમાં આવવા અને જવા માટે મારા પિતાએ તેના કરતાં ઘણો વધારે ખર્ચ કરવો પડતો હતો. તે વખતે મારામાં નવું શીખવાની એટલી તાલાવેલી હતી કે મેં તે તરફ વિચાર્યું નહીં. ઘણી વખત તો એવું બનતું કે હું સોમવારે નોકરી ઉપર જાઉં અને ગુરુવારે પાછો આવતો હતો." તે વખતે શક્તિ યુવાન હોવાની સાથે ઊર્જાવાન અને કામ પ્રત્યે જિજ્ઞાસુ હતા.